CELEX: 32022D0661
Language: ro
Date: 2022-04-21 00:00:00
Title: Decizia (PESC) 2022/661 a Consiliului din 21 aprilie 2022 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

21.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 120/14
               
            
         DECIZIA (PESC) 2022/661 A CONSILIULUI
         din 21 aprilie 2022
         de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 27 mai 2016, Consiliul a adoptat Decizia (PESC) 2016/849 (1).
                  
               
                     (2)
                  
                  
                     În concluziile sale din 17 iulie 2017, Consiliul a afirmat că Uniunea va lua în considerare și alte răspunsuri adecvate la acțiunile Republicii Populare Democrate Coreene (RPDC) care subminează regimul mondial de neproliferare și dezarmare, în special prin intermediul unor măsuri restrictive autonome suplimentare.
                  
               
                     (3)
                  
                  
                     La 22 decembrie 2017, Consiliul de Securitate al Organizației Națiunilor Unite (CSONU) a adoptat Rezoluția 2397 (2017) a Consiliului de Securitate al Organizației Națiunilor Unite (RCSONU), prin care acesta a reafirmat că RPDC trebuie: să nu mai efectueze alte lansări care utilizează tehnologia rachetelor balistice, teste nucleare sau orice altă provocare; să își suspende imediat toate activitățile legate de programul său de rachete balistice și, în acest context, să restabilească angajamentele sale anterioare referitoare la un moratoriu privind toate lansările de rachete; să renunțe imediat la toate armele nucleare și la toate programele nucleare existente într-un mod complet, verificabil și ireversibil și să înceteze imediat toate activitățile conexe, precum și să renunțe la orice alte programe existente privind armele de distrugere în masă și rachetele balistice într-un mod complet, verificabil și ireversibil.
                  
               
                     (4)
                  
                  
                     La 24 martie 2022, RPDC a lansat o rachetă balistică intercontinentală. RPDC a lansat rachete de cel puțin 12 ori între 5 ianuarie și 24 martie 2022.
                  
               
                     (5)
                  
                  
                     La 25 martie 2022, Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) a emis o declarație în numele Uniunii prin care a condamnat lansarea de către RPDC, la 24 martie 2022, a unei rachete balistice intercontinentale, fapt ce reprezintă o încălcare a mai multor RCSONU și o amenințare gravă la adresa păcii și securității internaționale și regionale. Respectiva declarație a solicitat RPDC să se abțină de la orice alte acțiuni care ar putea spori tensiunile internaționale sau regionale, precum și să respecte RCSONU relevante, renunțând la toate armele sale nucleare, alte arme de distrugere în masă, programele de rachete balistice și programele nucleare existente, într-un mod complet, verificabil și ireversibil, și încetând imediat toate activitățile conexe. Înaltul Reprezentant a declarat, de asemenea, că Uniunea este pregătită să pună în aplicare și să completeze, dacă este necesar, orice acțiune care ar putea fi întreprinsă de CSONU ca răspuns la lansarea rachetei balistice intercontinentale la 24 martie 2022.
                  
               
                     (6)
                  
                  
                     Având în vedere activitățile legate de rachete balistice desfășurate în continuare de RPDC, care încălcă și desconsideră în mod flagrant RCSONU relevante, opt persoane și patru entități ar trebui incluse pe listele persoanelor fizice și juridice, a entităților și a organismelor cărora li se aplică măsuri restrictive, prevăzute în anexele II și III la Decizia (PESC) 2016/849.
                  
               
                     (7)
                  
                  
                     Prin urmare, anexele II și III la Decizia (PESC) 2016/849 ar trebui să fie modificate în consecință,
                  
               ADOPTĂ PREZENTA DECIZIE:
         
            Articolul 1
            Anexele II și III la Decizia (PESC) 2016/849 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 21 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (JO L 141, 28.5.2016, p. 79).
      
      
         
            ANEXĂ
            Anexele II și III la Decizia (PESC) 2016/849 se modifică după cum urmează:
            
                        1.
                     
                     
                        În anexa II, la punctul „I. Persoane și entități responsabile de programele RPDC din domeniul nuclear sau legate de rachete balistice sau de alte arme de distrugere în masă ori persoane sau entități acționând în numele acestora sau în conformitate cu instrucțiunile lor ori entități aflate în proprietatea lor sau controlate de acestea”, subpunctul „A. Persoane” se adaugă următoarele rubrici:
                        
                                     
                                 
                                 
                                    Nume
                                 
                                 
                                    Pseudonim
                                 
                                 
                                    Informații de identificare
                                 
                                 
                                    Data desemnării
                                 
                                 
                                    Expunere de motive
                                 
                              
                                    „28.
                                 
                                 
                                    KIM Su Gil
                                 
                                 
                                    KIM Su-Gil
                                 
                                 
                                    Data nașterii: 1950
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de director al Biroului politic general al armatei populare coreene în perioada 2018-2021 și de membru al Comisiei pentru afaceri de stat în perioada 2019-2021, a fost responsabil de punerea în aplicare a deciziilor Partidului Muncitorilor din Coreea legate de dezvoltarea programelor nucleare și a celor privind rachetele balistice, cu încălcarea Rezoluțiilor 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) și 2397 (2017) ale Consiliului de Securitate al Organizației Națiunilor Unite.
                                 
                              
                                    29.
                                 
                                 
                                    JON Il Ho
                                 
                                 
                                    JON Il-Ho
                                 
                                 
                                    Data nașterii: fie 1955, fie 1956
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de «înalt funcționar în domeniul științei apărării naționale», joacă un rol important și este responsabil de dezvoltarea programelor RPDC care vizează armele de distrugere în masă. Promovat la gradul de general-colonel în august 2019, laureat al Premiului pentru știință și tehnologie decernat la 16 februarie, director al Institutului de cercetare pentru automatizare, director al institutului Universității de Tehnologie Kim Chaek și director-adjunct al unui departament al Comitetului Central al Partidului Muncitorilor din Coreea, a asistat la lansările rachetelor balistice intercontinentale Hwasong-14 (ICBM) din 4 iulie 2017 și 28 iulie 2017, precum și la majoritatea celorlalte lansări de rachete în 2017, 2019 și martie 2020.
                                 
                              
                                    30.
                                 
                                 
                                    JONG Sung Il
                                 
                                 
                                    JONG Sung-Il
                                 
                                 
                                    Data nașterii: 20.3.1961
                                    Numărul pașaportului: 927240105
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de «înalt funcționar al partidului» și de «înalt funcționar în domeniul științei apărării naționale» și fiind identificat de un stat membru al ONU drept fost director-adjunct al Departamentului pentru industria munițiilor din cadrul Comitetului Central al Partidului Muncitorilor din Coreea în 2017, el joacă un rol important și este responsabil de dezvoltarea programelor RPDC vizând armele de distrugere în masă, în special rachetele balistice. A asistat la testele rachetelor balistice intercontinentale Hwasong-14 (ICBM) din 4 iulie 2017 și 28 iulie 2017 și a fost prezent la lansarea rachetelor balistice/sistemului de lansare multirachetă la 24 august 2019 și 10 septembrie 2019.
                                 
                              
                                    31.
                                 
                                 
                                    YU Jin
                                 
                                 
                                    YU Jin
                                 
                                 
                                    Data nașterii: 1960
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de director al Departamentului pentru industria munițiilor și membru supleant al Biroului politic al Comitetului Central al Partidului Muncitorilor din Coreea, este responsabil de asumarea unui rol important în dezvoltarea programelor RPDC privind armele de distrugere în masă, atât în domeniul nuclear, cât și în cel al rachetelor balistice. L-a însoțit pe Kim Jong Un la Administrația Națională pentru Dezvoltare Aerospațială înainte de lansarea rachetelor ICBM din martie 2022 și a participat la Expoziția națională de apărare din 2021, care a prezentat sisteme de armament aparent noi. În calitate de director-adjunct, a fost prezent la testele rachetelor balistice intercontinentale Hwasong-14 (ICBM) din 4 iulie 2017 și 28 iulie 2017, precum și la inspecția efectuată de Kim Jong Un vizând un nou tip de submarin, despre care RPDC a indicat că este preconizat pentru scopul «strategic» de instalare a rachetelor balistice lansate de pe submarin, posibil capabil să transporte focoase nucleare, la 22 iulie 2019, precum și la lansările de rachete balistice din 25 iulie și 30 iulie 2019 și din 2 august 2019.”
                                 
                              
                  
                        2.
                     
                     
                        În anexa III, rubrica „Lista persoanelor menționate la articolul 23 alineatul (1) litera (c) și la articolul 27 alineatul (1) litera (c)”, subrubrica „A. Persoane”, se adaugă următoarele mențiuni:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Data desemnării
                                 
                                 
                                    Motive
                                 
                              
                                    „25.
                                 
                                 
                                    PAK Hwa Song
                                    
                                       alias PAK Hwa-Song
                                 
                                 
                                    Cofondator al societății CONGO ACONDE
                                    Locul nașterii: RPDC
                                    Numărul pașaportului: 654331357
                                    Cetățenia: RPDC
                                    Sexul: masculin
                                    Adresă: Republica Democratică Congo (RDC)
                                 
                                 
                                    21.4.2022
                                 
                                 
                                    Pak Hwa Song este implicat în acțiuni care urmăresc eludarea sancțiunilor și este responsabil de sprijinirea financiară a programelor nucleare și balistice ale RPDC. Este cofondator al societății CONGO ACONDE, o societate-paravan a PAEKHO TRADING CORPORATION. PAEKHO este implicată în exportul de statui către mai multe țări subsahariene, încălcând astfel sancțiunile ONU. De asemenea, Pak a deschis un cont bancar într-o sucursală din Lubumbashi a unei bănci cu sediul în Camerun, încălcând astfel rezoluțiile CSONU. Pak lucrează cu Hwang Kil Su. Acesta furnizează servicii financiare care sprijină regimul din RPDC și programele sale nucleare.
                                 
                              
                                    26.
                                 
                                 
                                    HWANG Kil Su
                                    
                                       alias HWANG Kil-Su
                                 
                                 
                                    Cofondator al societății CONGO ACONDE
                                    Locul nașterii: RPDC
                                    Numărul pașaportului: 654331363
                                    Cetățenia: RPDC
                                    Sexul: masculin
                                    Adresă: Republica Democratică Congo (RDC)
                                 
                                 
                                    21.4.2022
                                 
                                 
                                    Hwang Kil Su este implicat în acțiuni care urmăresc eludarea sancțiunilor și este responsabil de sprijinirea financiară a programelor nucleare și balistice ale RPDC. Este cofondator al societății CONGO ACONDE, o societate-paravan a PAEKHO TRADING CORPORATION. PAEKHO este implicată în exportul de statui către mai multe țări subsahariene, încălcând astfel rezoluțiile ONU. Hwang a deschis, la rândul său, un cont bancar într-o sucursală din Lubumbashi a unei bănci cu sediul în Camerun, încălcând astfel rezoluțiile CSONU. Hwang lucrează cu Pak Hwa Song. Acesta furnizează servicii financiare care sprijină regimul din RPDC și programele sale nucleare.
                                 
                              
                                    27.
                                 
                                 
                                    IM Song Sun
                                    
                                       alias IM Song-Sun
                                 
                                 
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de reprezentant al Corman Construction Company (Tong Bang), o societate-paravan pentru Grupul Mansudae Overseas Project (MOP), desemnat de ONU, IM Song Sun este implicat în acțiuni de eludare a sancțiunilor, încălcând astfel dispozițiile RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397(2017). El a gestionat proiecte de construcții efectuate de această societate în Senegal și a primit plăți pentru contracte atribuite MOP și Corman Construction, fiind, prin urmare, responsabil pentru activități financiare de sprijinire a programelor nucleare și balistice ale RPDC.
                                 
                              
                                    28.
                                 
                                 
                                    CHOE Song Chol
                                    
                                       alias CHOE Song-Chol
                                 
                                 
                                    Cetățenia: RPDC
                                    Sexul: masculin
                                 
                                 
                                    21.4.2022
                                 
                                 
                                    În calitatea sa de reprezentant al Corman Construction Company (Tong Bang), o societate-paravan pentru Grupul Mansudae Overseas Project (MOP), desemnat de ONU, CHOE Song Chol este implicat în acțiuni de eludare a sancțiunilor, încălcând astfel dispozițiile RCSONU 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017), 2375 (2017) sau 2397(2017). El a gestionat proiecte de construcții efectuate de această societate în Senegal și a primit plăți pentru contracte atribuite MOP și Corman Construction, fiind, prin urmare, responsabil pentru activități financiare de sprijinire a programelor nucleare și balistice ale RPDC.”
                                 
                              
                  
                        3.
                     
                     
                        În anexa III, rubrica „Lista persoanelor menționate la articolul 23 alineatul (1) litera (c) și la articolul 27 alineatul (1) litera (c)”, subrubrica „B. Entități”, se adaugă următoarele mențiuni:
                        
                                     
                                 
                                 
                                    Denumire (și eventuale denumiri alternative)
                                 
                                 
                                    Informații de identificare
                                 
                                 
                                    Data desemnării
                                 
                                 
                                    Motive
                                 
                              
                                    „5.
                                 
                                 
                                    Eritech Computer Assembly & Communication Technology PLC
                                 
                                 
                                    Adresă: Denden Street N028, Asmara, 257, Eritreea
                                 
                                 
                                    21.4.2022
                                 
                                 
                                    Eritech Computer Assembly & Communication Technology PLC se află sub autoritatea sau sub conducerea forțelor de apărare eritreene și își are sediul în interiorul complexului lor din Centrul tehnic militar Asha Golgol, utilizat pentru producerea, modificarea sau repararea echipamentelor civile, militare și paramilitare. Compania este implicată în acțiuni de eludare a sancțiunilor și este responsabilă de sprijinirea programelor nucleare și balistice ale RPDC, deoarece a fost identificată ca fiind destinatarul preconizat, în iulie 2016, al unui transport primit din China de echipamente militare de comunicații originare din RPDC. Cea mai mare parte a echipamentelor în cauză proveneau de la GLOCOM, o societate din RPDC specializată în furnizarea de echipamente militare de transmisie, care are legături cu serviciile de informații ale RPDC, încălcând astfel în special RCSONU 2270 (2016).
                                 
                              
                                    6.
                                 
                                 
                                    Korea General Corporation for External Construction (denumiri alternative: KOGEN, GENCO)
                                 
                                 
                                    Adresă: districtul Taedonggang, Phenian, Republica Populară Democrată Coreeană
                                 
                                 
                                    21.4.2022
                                 
                                 
                                    Korea General Corporation for External Construction (KOGEN), în calitate de companie profesională de construcții în străinătate, se axează pe trimiterea de lucrători calificați în străinătate, conform prezentării făcute de portalul oficial de internet Naenara al RPDC, și a derulat proiecte în Emiratele Arabe Unite, Kuweit, Qatar, Yemen, Rusia, Libia și Mongolia. De asemenea, a înființat sucursale locale, cum ar fi în Zambia. KOGEN este, prin urmare, implicată în acțiuni de eludare a sancțiunilor și este responsabilă de sprijinirea financiară a programelor nucleare și balistice ale RPDC, deoarece transferă regimului, integral sau parțial, salariile lucrătorilor pe care îi trimite în străinătate, practică interzisă de RCSONU 2397 (2017).
                                 
                              
                                    7.
                                 
                                 
                                    Chilsong Trading Corporation
                                 
                                 
                                    Adresă: Phenian, Republica Populară Democrată Coreeană
                                 
                                 
                                    21.4.2022
                                 
                                 
                                    Chilsong Trading Corporation este implicată în acțiuni de eludare a sancțiunilor, încălcând astfel RCSONU 2270(2016), și este responsabilă de sprijinirea programelor nucleare și balistice ale RPDC, fiind reprezentată cu preponderență de un cetățean al RPDC, CHOE Jin-myong, care comercializează echipamente de comunicații militate și care a negociat cu DAERYONGGANG TRADING CORPORATION, o entitate sancționată de Consiliul de Securitate al Organizației Națiunilor Unite la 16 iulie 2009.
                                 
                              
                                    8.
                                 
                                 
                                    Korea Paekho Trading Corporation
                                    (denumiri alternative: Joson Paekho Muyok Hoesa)
                                 
                                 
                                    Adresă: Chongryu 3-dong, districtul Taedonggang, Phenian, Republica Populară Democrată Coreeană
                                 
                                 
                                    21.4.2022
                                 
                                 
                                    Paekho Trading Corporation este o societate de obiecte de artă implicată în construcția de statui în străinătate, în exportul de statui artistice produse de Paekho Art Studio, facilitând munca ilicită și accesul la sistemele financiare internaționale. Aceasta urmărește, în special, obținerea de subvenții și împrumuturi pentru dezvoltare, precum și investiții străine directe destinate proiectelor municipale. Este deci implicată în acțiuni care urmăresc eludarea sancțiunilor și este responsabilă de sprijinirea financiară a programelor nucleare și balistice ale RPDC.”